Cuneiform Tablet VS 26 74 (VAT 9220)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-ku-bi-im ù ì-lí-a qí-bi-ma um-ma DAM.GÀR-ru-um-ma 17 ma-na KÙ.BABBAR ù 2 ma-na KÙ.GI pá-ša-lúm ku-nu-ki e-la na-áš-a-ku-nu-tí <big_gap> ni-is-ḫa-at KÙ.GI ù KÙ.BABBAR-pì-im KÙ.BABBAR-ma na-dí-i 33 ma-na a-wi-sú i-na {d}UTU-ši ša ṭup-pá-am a-ni-am ú-lá-pì-ta-ku-nu-tí-ni i ša-ni-im u₄-mì-im e-la ú-ṣa-am áš-pu-ra-ku-nu-tí um-ma a-na-ku-ma a-dí e-ra-ab KÙ.BABBAR AN.NA šu-uq-lam za-ku-tám li-qé-a-ma li-ni-dí a-ḫu-ú-a a-tù-nu a-dí e-ra-ab KÙ.BABBAR lá tù-qá-i-a AN.NA šu-uq-lam za-ku-tám ša-ma-ma li-ni-dì-ma gi₅-im-la-ni šu-ma ga-ma-lúm lá-šu a-dí ITU.1.KAM iš-té-en₆ a-dí e-ra-ab KÙ.BABBAR a-na ṣí-ib-tim li-qé-a-ma ša ITU.KAM-im ṣí-ib-tám ṣí-ba AN.NA ša-ma-ma li-ni-dí ù ki-ma e-la e-ru-ba-ni i-na <big_gap> <gap>-zu-e-šu ṭur₄-da-ni-šu lá i-sá-ḫu-ur ANŠE.ḪI.A ší-nam lu ṣa-ḫu-ru la-nam lu e-li-ú a-na 7 ḫa-am-ša-tim NÍG.GA.ZI ḫa-ra-ni 3.TA ku-ta-ni É kà-ri-im iš-tap-ku-ma 3 ku-ta-ni 0.33333 ma-na.TA a-na qá-tí-ku-nu aṭ-ḫi a-na ì-lí-a qí-bi-ma ṣú-ḫa-ru ša iš-tí a-ni-nim i-lu-ku-nim ù ša 1 ma-na KÙ.BABBAR lu ku-sí-a-tim pá-sí-a-tim lu al-ku-wa-i-a-tim lu ra-qá-tim dam-qá-tim lu lu-bu-ší pá-sí-ú-tim ša-ma-nim-ma iš-tí AN.NA li-ib-ší-ú-nim